als_Latn dik_Latn sag_Latn
Konkurs publik për dizenjimin e uniformës dhe emblemës së shërbimit doganor
-
Të përgjithshme:
- Drejtoria e Përgjithshme e Doganave, bazuar në nenin 7, të Kodit të Procedurave Administrative organizon një konkurs publik për dizenjimin e uniformës dhe emblemës së shërbimit doganor.
- Punimi mund të dorëzohet në formë elektronike në email: uniforma@dogana.gov.al, ose me postë, në adresën: DPD, rruga e Durrësit, Laprakë, Tiranë, ose dorazi para Komisionit të ngritur për këtë qëllim deri me datën 7 prill 2014, ora 10.00
- Ftohen të marrin pjesë: individë, persona fizikë apo juridikë, vendas apo të huaj.
- Në përfundim të konkurrimit, komisioni shpall tre çmime: të parë, të dytë dhe të tretë.
- Tre punimet që marrin këto çmime do të përcillen në Ministrinë e Financave për t’u propozuar në Këshillin e Ministrave për miratim. (Neni 16, pika 2, e Kodit Doganor, të ndryshuar)
-
Autori, punimi i të cilit do të miratohet me vendim të Këshillit të Ministrave, gëzon edhe të drejtat ekonomike nga autorësia e veprës dhe do të lidhë një kontratë përsa sipër me operatorin ekonomik, që do të përzgjidhet për të prodhuar uniformën dhe emblemën. (Ligji nr. 9380, datë 28. 04. 2005 “Për të drejtën e autorit dhe të drejtat e lidhura me të”, të ndryshuar)
- Punimi i pritshëm:
- Kushte për t’u respektuar nga konkurrentët:
- Punimi më lart duhet të jetë lehtësisht i dallueshëm nga uniformat dhe emblemat e shërbimeve të tjera shtetërore në vendin tonë;
- Punimi më lart duhet të jetë lehtësisht i dallueshëm nga uniformat dhe emblemat e shërbimeve të tjera doganore, policore apo ushtarake të vendeve fqinjë, si: Mali i Zi, Kosovë, Maqedoni apo Greqi.
- Konkurrentët duhet të paraqesin punimin e tyre për të gjitha njësitë e përshkruara më lart;
-
Konkurrentët duhet të paraqesin një deklaratë noteriale, me anë të së cilës garantojnë se punimi i tyre në këtë konkurs është autentik, vepër e tyre origjinale dhe jo e kopjuar apo e huazuar nga autorë të tjerë.
- Kriteret e vlerësimit:
- Risia artistike - deri në 40 pikë;
- Përshtatshmëria - deri në 30 pikë;
- Leverdishmëria ekonomike për ta venë në prodhim (shumëfishim) punimin- deri në 30 pikë.
-
Drejtoria e Përgjithshme e Doganave nxit krijuesit e rinj vendas apo të huaj të marrin pjesë në këtë konkurrim për t’i dhënë një pamje europiane shërbimit tonë doganor.
DREJTORIA E PËRGJITHSHME E DOGANAVE
als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn